Diari Oficial de la Generalitat Valenciana


Sumari del DOGV 6043, del 25-06-2009 (2009/7314)

RESOLUCIÓ de 19 de juny de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni entre el Instituto de Turismo de España (TURESPAÑA) i l'Agència Valenciana del Turisme per a la realització d'una campanya de publicitat turística internacional en 2009.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6043

Data del DOGV
:   25-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/7314


Data del document
:   19-06-2009

Organisme emissor
:   Conselleria de Presidència

Tipus de document
:   Resolució

Descriptors 

:   * administració central
    * turisme
    * política de turisme
    * cooperació administrativa
    * publicitat
    * campanya de sensibilització

RESOLUCIÓ de 19 de juny de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni entre el Instituto de Turismo de España (TURESPAÑA) i l'Agència Valenciana del Turisme per a la realització d'una campanya de publicitat turística internacional en 2009.  
 [2009/7314]  
L'Instituto de Turismo de España (Turespaña) i l'Agència Valenciana del Turisme han subscrit, després de la tramitació prèvia reglamentària, el 26 de maig de 2009, el conveni per a la realització d'una campanya de publicitat turística internacional en 2009.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0746/2009, i que figura com a annex d'esta resolució.  
València, 19 de juny de 2009.- El director general de Relacions amb les Corts i Secretariat del Consell. Ángel Mompó Romero.  
Conveni entre l'Instituto de Turismo de España (Turespaña) i l'Agència Valenciana del Turisme per a la realització d'una campanya de publicitat turística internacional en 2009  
Intervenen  
Joan Mesquida Ferrando, qui intervé com a secretari d'Estat de Turisme i president de l'Institut de Turisme d'Espanya (Turespaña), segons nomenament pel Reial Decret 560/2008 de 21 d'abril (BOE de 22 d'abril) i en virtut de les competències que li atribuïx el Reial Decret 723/2005, de 20 de juny (BOE de 21 de juny), pel qual s'aprova l'Estatut de l'Instituto de Turismo de España.  
Angélica Such Ronda, consellera de Turisme i presidenta de l'Agència Valenciana del Turisme, qui intervé en nom i representació de esta última, entitat de Dret Públic subjecta a la Generalitat, amb personalitat jurídica pròpia, i que es regula pel que disposa l'article 67 de la Llei 3/1998, de 21 de maig, de la Generalitat, de Turisme de la Comunitat Valenciana, i pel que disposa el Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme i en l'article 3 del Decret 123/2007, de 27 de juliol, pel qual s'aprova el Reglament Orgànic i Funcional de la Conselleria de Turisme.  
La seua legitimació i representació per a este acte es deriven de la seua condició de consellera de Turisme, d'acord amb el que establix l'art. 1 del Decret 8/2007, de 28 de juny, del president de la Generalitat, pel qual s'anomenen vicepresidents, consellers, secretari i portaveu del Consell, i a qui correspon ostentar la presidència de la citada Agència Valenciana del Turisme, d'acord amb el que establix el número 1 de l'article 5 del referit Decret 209/2004, de 8 d'octubre, autoritzada per a la firma d'este Conveni en virtut del que disposa la lletra e del número 2 de l'esmentat article 5.  
Manifesten  
I. Que Turespaña, dins del marc del Pla 2008-2012, integrat en el Pla del Turisme Espanyol Horitzó 2020, desplegarà una acció publicitària i de comunicació que permeta que el turisme espanyol tinga visibilitat i pes específic en els mitjans internacionals.  
II. Que l'Agència Valenciana de Turisme, entre els objectius prioritaris de promoció turística per a 2009, vol realitzar campanyes de publicitat en distints mercats de la Unió Europea, a fi de millorar el posicionament dels destins valencians en els mercats emissors, en el marc del desenrotllament del Pla d'Imatge i Posicionament Turístics de la Comunitat Valenciana (Pla de Màrqueting), les activitats i pressupost del qual es veuen incrementats de forma extraordinària en este exercici a través del Pla Confiança, Suport als Sectors Productius de la Comunitat Valenciana, aprovat pel Consell de la Generalitat amb l'objectiu de pal·liar els efectes de la situació econòmica que afecten el potencial de creixement de la Comunitat i contribuir, en el cas del sector turístic, a mantindre el seu lideratge.   
III. Que ambdues parts aprecien la necessitat de realitzar una campanya de publicitat turística internacional conjunta que complementa altres accions promocionals (viatges de familiarització de periodistes, agents de viatges i operadors turístics; jornades professionals de comercialització; publicacions; intercanvi i incorporació de continguts en els respectius portals i webs turístiques) dirigides als potencials turistes en els destins de la Comunitat Valenciana.  
IV. Que ambdues parts consideren necessari el suport a les quatre marques turístiques de la Comunitat Valenciana: Costa Blanca, Costa dels Tarongers, València Terra i Mar i Benidorm  
V. Que ambdues parts consideren adequada la participació de les entitats públiques que gestionen les marques turístiques de la Comunitat Valenciana a través de distints acords de col·laboració complementaris al present conveni, i que hauran d'aplicar-se de forma conjunta per a aconseguir una major eficàcia i eficiència en les accions de promoció turística. D'esta manera, a l'hora de valorar les inversions es tindran en compte la totalitat dels convenis que puguen firmar-se per les parts. En este sentit cal assenyalar els convenis de col·laboració que les parts subscriuran amb el Patronat de Turisme Costa Blanca i amb la Fundació Turisme València Convention Bureau.  
Per tot això,  
Acorden  
Primer  
L'objecte del present conveni és la realització d'una campanya conjunta de publicitat turística internacional de la Comunitat Valenciana amb un pressupost de tres milions i mig (3.500.000) d'euros, distribuïts al 50% entre l'Institut de Turisme de i l'Agència Valenciana del Turisme.   
Este conveni comptarà amb dues línies d'actuació:   
A. Una campanya conjunta d'imatge turística internacional de la Comunitat Valenciana, a la qual es destinarà un import d'un milió set-cents cinquanta mil (1.750.000) euros, gastos i tributs inclosos. Esta campanya conjunta de publicitat s'inserirà en tot tipus de suports, inclosos mitjans de comunicació online.   
B. Altres campanyes cooperatives per a la promoció dels productes turístics específics de la Comunitat Valenciana en els mercats internacionals, per a les que es destinarà al seu torn un pressupost d'un milió set-cents cinquanta mil (1.750.000) euros, despeses i tributs inclosos.   
Segon   
El pressupost de la campanya conjunta d'imatge turística internacional, establit en la clàusula primera, apartat A, tindrà un import d'un milió set-cents cinquanta mil (1.750.000) euros, despeses i tributs inclosos, el qual serà assumit al 50% per l'Institut de Turisme de Espanya i l'Agència Valenciana del Turisme.   
La inversió en publicitat online dins d'esta campanya conjunta es distribuirà a parts iguals entre l'Institut de Turisme d'Espanya i l'Agència Valenciana del Turisme.  
El Pla de Mitjans de la campanya conjunta, tant off line com on line, es podrà executar en els mercats i amb la distribució que serà aprovada de forma conjunta per l'Institut de Turisme d'Espanya i l'Agència Valenciana del Turisme i es desenrotllarà per mitjà d'un calendari d'execució coordinat entre les parts firmants.  
No obstant això, la inversió per cada una de les marques turístiques de la Comunitat Valenciana haurà de repartir-se de la forma següent:  
- Benidorm: 500.000 euros  
- Costa de Azahar: 750.000 euros  
- València Terra i Mar: 500.000 euros  
Tercer   
La campanya conjunta d'imatge turística internacional respon en el seu contingut a la promoció de la Comunitat Valenciana i utilitzarà, en un primer moment els visuals específics d'esta Comunitat Autònoma ja elaborats i adaptats a la nova línia de la campanya "Smile".  
En el cas que siga necessària la realització de nous visuals per a la campanya conjunta d'imatge prevista en la clàusula Segona, tant en mitjans off-line com online, seguint la línia creativa de la campanya "Smile" es faran a càrrec de l'Agència Valenciana del Turisme (incloent-hi les despeses d'adaptació a formats específics i de traducció de texts), deduint-se el seu import de la seua aportació a la campanya, establida en la clàusula Primera. Estos nous visuals utilitzaran el "lay-out" que empra l'Institut de Turisme d'Espanya en les seues campanyes internacionals però de titular i texts específics per als productes turístics de la Comunitat Valenciana i inclusió dels logos de l'Institut de Turisme d'Espanya i els determinats per l'Agència Valenciana del Turisme.  
L'Institut de Turisme d'Espanya podrà utilitzar els visuals d'esta acció conjunta en la campanya general de publicitat internacional que desplegue en 2009.  
Quart   
Així mateix, les parts acorden realitzar campanyes cooperatives per a la promoció dels productes turístics específics de la Comunitat Valenciana, per un import d'import d'un milió set-cents cinquanta mil (1.750.000) euros, despeses i tributs inclosos, d'acord amb el que establix la clàusula primera, apartat B), que seran assumits al 50% per l'Institut de Turisme d'Espanya i l'Agència Valenciana del Turisme. Esta campanya conjunta podrà inserir-se en mitjans impresos, d'exterior. Online, ràdio i/o televisió.   
Tots els pressuposts esmentats en esta clàusula són pressuposts limitadors màxims, excepte acord expresse en contra de les parts, i subjecte a disponibilitat pressupostària. En qualsevol cas les parts, de mutu acord, podran acordar destinar una part de la inversió d'esta campanya a la realització de la campanya de publicitat de la destinació turística Comunitat Valenciana prevista en la clàusula primera apartat A.  
El pressupost destinat a esta campanya cooperativa serà assumit al 50% entre per l'Institut de Turisme d'Espanya i per l'Agència Valenciana del Turisme, en ambdós casos despeses i tributs inclosos. adolf  
No obstant això, la inversió per cada una de les marques turístiques de la Comunitat Valenciana haurà de repartir-se de la forma següent:  
- Benidorm: 500.000 euros  
- Costa dell Azahar: 750.000 euros  
- València Terra i Mar: 500.000 euros  
La campanya de promoció internacional dels productes turístics de Comunitat Valenciana podrà coordinar-se amb les que realitzen entitats que promocionen estos productes, a càrrec dels seus pressuposts. En estos casos el finançament de les accions es distribuirà entre l'Institut de Turisme d'Espanya i l'Agència Valenciana del Turisme i l'entitat corresponent, de manera que l'aportació d'esta última mai no serà inferior al 30%.  
Cinqué   
La campanya serà sufragada per l'Institut de Turisme d'Espanya (en l'import que li correspon d'acord amb les clàusules segona i tercera) a càrrec del seu pressupost de publicitat, aplicació pressupostària 17.315.115R.489, A través de la central de mitjans adjudicatària dels concursos convocats per este Organisme per a la contractació de la Campanya de Publicitat (expedient núm. 850676P7912/2008). La dita contractació s'ha efectuat seguint les normes i procediments de la Llei 30/2007, de 30 d'octubre, de Contractes del Sector Públic, i l'empresa adjudicatària és Media Planning Group.  
L'Agència Valenciana del Turisme, per la seua banda, aportarà l'import que li correspon segons el que establix la clàusula Primera, a càrrec dels seus pressuposts 2009, en el programa i subprograma que s'habilite a este efecte.  
La subscripció d'este acord no suposarà cap increment del gasto compromés com a conseqüència de l'adjudicació dels contractes corresponent als dits concursos.  
Sisé  
Cada una de les parts abonarà a la central de mitjans adjudicatària del contracte de Campanya de Publicitat en mitjans de difusió internacionals de l'Institut de Turisme d'espanya el preu dels servicis publicitaris encarregats per cada una d'elles, d'acord amb el que preveu este conveni i en el Pla de Mitjans aprovat per ambdós parts, incloent-se en el dit preu els gastos de producció, honoraris, tarifes dels espais publicitaris, tributs i, en general, tots els conceptes procedents que s'ajusten al pressupost previst en la clàusula primera, i que hauran de ser facturats per l'esmentada empresa independentment a cada una de les parts d'este conveni.  
L'Agència Valenciana del Turisme formalitzarà contracte a l'efecte d'este conveni, prèvia tramitació del corresponent procediment negociat, amb Media Planning Group. L'aportació d'esta a este conveni no suposarà en cap cas increment del preu del contracte entre Media Planning Group i l'Institut de Turisme d'Espanya, referit en el primer paràgraf d'esta clàusula.  
Seté   
La vigència del present conveni s'estendrà des de la seua firma fins al 31 de desembre de 2009.  
Vuité   
El Conveni s'enquadra en l'article 4.1 c) i d) de la Llei 30/2007, de 30 d'octubre, de Contractes del Sector Públic, pel qual s'aprova el text refós de la Llei de Contractes de les Administracions Públiques, i per tant, exclòs de la seua aplicació directa, si bé s'aplicaran els principis de la dita Llei per a resoldre els dubtes i llacunes que puguen presentar-se. L'orde jurisdiccional contenciós-administratiu serà el competent per a resoldre les controvèrsies que sorgisquen entre les parts, prèvia decisió de l'Institut de Turisme De en via administrativa. Dins dels límits i amb subjecció als requisits i efectes assenyalats en la Llei 30/2007, de 30 d'octubre, de Contractes del Sector Públic, l'Institut de Turisme D'Espanya, ostenta la prerrogativa d'interpretar este conveni, resoldre els dubtes que oferisca el seu compliment, modificant per raons d'interés públic, acordar la seua resolució i determinar els efectes d'esta.  
València, 26 de maig de 2009   
El secretari d'Estat La consellera de Turisme i  
de Turisme i presidenta de la  
president de Turespaña l'Agència Valenciana del Turisme  
Joan Mesquida Ferrando Angélica Such Ronda